**Z ljubeznijo za Heleno**

preverjeni recept – Mazilo iz smrekove smole

Helena,

rabiš naslednje sestavine in ti jih boš gotovo opazila, ko boš hodila po gozdu.

Ko se boš naslednjič potepala po gozdu in objemala s pogledom lepe vitke smreke, velike in male ter vetrič ti jih bo gugal sem in tja, boš uzrla smreko, pri kateri se iz odžaganih vej cedi smola. Jaz to ne poimenujem smola ampak sreča. Vem, da ti to znaš, da pogledaš z ljubeznijo drevo, da ga začutiš, da ga božaš s pogledom in mu nameniš trenutek svoje pozornosti. Vzemi lonček, tako, kot sem jaz pri svoji domači smrekici in nož ter postrgaj srečo v lonček. Vendar previdno, da ne poškoduješ drevesa.

Jaz sem svojo srečo skuhala takoj. Ne vem zakaj a nekaj me je gnalo naprej, da pohitim. Nisem imela čebeljega voska ampak tisti trenutek pri meni to ni bila ovira. Tudi tebi svetujem, da nabereš in čim prej narediš mazilo.

Dodala sem olivno olje in kuhala na pari na rahlem ognju (dobri 2 uri). S kuhinje se je širil osvežujoč in prijeten vonj. Sreča se lepo razpusti v olivnem olju in po končanem kuhanju sem jo precedila. Počakala sem, da se je shladila in dodala šentjanževo olje.

Ta sreča se me je držala dobrih deset dni, ker sem jo mazala trikrat dnevno na moj boleči kolk. Po treh dneh sem opazila, da me bolečina ponoči ne zbuja več. Zdaj, ko nimam več mazila imam občasno še blage težave. A danes zjutraj sem spet šla k moji smrekici in glej ga »sreča« se spet cedi. Že zadnjič sem jo hotela uloviti v lonček, pa jo je bilo premalo. Zdaj jo bo dovolj. Kupila bom še čebelji vosek in jo shranila v mazilo.

Pomembno: »Sreča« se kuha z ljubeznijo, zaupanjem, vero. DELUJE, SEM PREVERILA